PDI พุ่งแรงกว่า 6% หลังประกาศปันผล 1.50 บ./หุ้น แถมวอแรนต์ผถห.เดิม
PDI พุ่งแรงกว่า 6% หลังประกาศปันผล 1.50 บ./หุ้น แถมวอแรนต์ผถห.เดิม ในอัตรา 3 : 1 พร้อมเพิ่มทุนรองรับ ล่าสุด ณ เวลา 10.52 น. อยู่ที่ 26 บาท บวก 1.50 บาท หรือ 6.12% สูงสุดที่ 26.25 บาท ต่ำสุดที่ 25.75 บาท ด้วยมูลค่าซื้อขาย 50.77 ล้านบาท
8 มี.ค. 2561

ผู้สื่อข่าวรายงานว่า ราคาหุ้น บริษัท ผาแดงอินดัสทรี จำกัด (มหาชน) หรือ PDI ล่าสุด ณ เวลา 10.52 น. อยู่ที่ 26 บาท บวก 1.50 บาท หรือ 6.12% สูงสุดที่ 26.25 บาท ต่ำสุดที่ 25.75 บาท ด้วยมูลค่าซื้อขาย 50.77 ล้านบาท

โดยราคาหุ้น PDI ปรับตัวขึ้น หลังประกาศจ่ายปันผลงวดการดำเนินงาน 1 ม.ค. 2560 ถึงวันที่ 31 ธ.ค. 2560 เป็นเงินสด 1.50 บาทต่อหุ้น ขึ้นเครื่องหมาย XD วันที่ 2 พ.ค. 61 กำหนดจ่ายเงินปันผล 21 พ.ค.61
อีกทั้งได้การออกหลักทรัพย์แปลงสภาพ (PDI-W1) เพื่อจัดสรรให้กับผู้ถือหุ้นสามัญเดิม จำนวน 75,333,333 หน่วย ในอัตราส่วน  3 : 1 (หุ้นเดิม : ใบสำคัญแสดงสิทธิ) โดยจะปิดสมุดทะเบียนเพื่อได้รับสิทธิซื้อใบสำคัญแสดงสิทธิในวันที่ 3 พ.ค.61 และกำหนดวันที่ไม่ได้รับสิทธิซื้อใบสำคัญแสดงสิทธิในวันที่ 2 พ.ค.61 โดยมีราคาใช้สิทธิอยู่ที่ 33 บาทต่อหุ้น และมีอายุใบสำคัญแสดงสิทธิ 3 ปีนับจากวันที่ออกและเสนอขาย พร้อมเพิ่มทุนรองรับ